CELEX: 32021R0128
Language: mt
Date: 2021-02-03 00:00:00
Title: Ir-Regolament ta’ Implimentazzjoni tal-Kummissjoni (UE) 2021/128 tat-3 ta’ Frar 2021 li jiffissa l-bilanċ nett disponibbli għan-nefqa tal-FAEG

4.2.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 40/8
               
            
         IR-REGOLAMENT TA’ IMPLIMENTAZZJONI TAL-KUMMISSJONI (UE) 2021/128
         tat-3 ta’ Frar 2021
         li jiffissa l-bilanċ nett disponibbli għan-nefqa tal-FAEG
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 1306/2013 tal-Parlament Ewropew u tal-Kunsill tas-17 ta’ Diċembru 2013 dwar il-finanzjament, il-ġestjoni u l-monitoraġġ tal-politika agrikola komuni u li jħassar ir-Regolamenti tal-Kunsill (KEE) Nru 352/78, (KE) Nru 165/94, (KE) Nru 2799/98, (KE) Nru 814/2000, (KE) Nru 1290/2005 u (KE) Nru 485/2008 (1), u b’mod partikolari l-Artikolu 16(2) tiegħu,
         Billi:
         
                     (1)
                  
                  
                     F’konformità mal-Artikolu 16(1) tar-Regolament (UE) Nru 1306/2013, il-limitu massimu annwali għan-nefqa tal-Fond Agrikolu Ewropew ta’ Garanzija (FAEG) għas-snin 2021 sa 2027 għandu jkun kostitwit mill-ammonti massimi tas-sublimitu massimu għan-nefqa relatata mas-suq u l-pagamenti diretti stipulati fl-Anness I tar-Regolament tal-Kunsill (UE, Euratom) 2020/2093 (2).
                  
               
                     (2)
                  
                  
                     F’konformità mat-tielet subparagrafu tal-Artikolu 11(6) tar-Regolament (UE) Nru 1307/2013 tal-Parlament Ewropew u tal-Kunsill (3), bosta Stati Membri nnotifikaw lill-Kummissjoni bid-deċiżjoni tagħhom dwar it-tnaqqis tal-ammont tal-pagamenti diretti skont l-Artikolu 11(1) ta’ dak ir-Regolament u tal-prodott stmat riżultanti tat-tnaqqis għas-sena kalendarja 2020. F’konformità mal-Artikolu 7(2) ta’ dak ir-Regolament, il-prodott stmat tat-tnaqqis tal-pagamenti jrid ikun disponibbli bħala appoġġ tal-Unjoni ffinanzjat permezz tal-Fond Agrikolu Ewropew għall-Iżvilupp Rurali (FAEŻR).
                  
               
                     (3)
                  
                  
                     F’konformità mas-sitt subparagrafu tal-Artikolu 14(1) tar-Regolament (UE) Nru 1307/2013, diversi Stati Membri nnotifikaw lill-Kummissjoni bid-deċiżjoni tagħhom li jagħmlu disponibbli bħala appoġġ addizzjonali taħt l-FAEŻR, fis-sena finanzjarja 2021, ċertu perċentwal tal-limitu massimu nazzjonali annwali tagħhom għall-pagamenti diretti għas-sena kalendarja 2020.
                  
               
                     (4)
                  
                  
                     F’konformità mas-sitt subparagrafu tal-Artikolu 14(2) tar-Regolament (UE) Nru 1307/2013, diversi Stati Membri nnotifikaw lill-Kummissjoni bid-deċiżjoni tagħhom li jagħmlu disponibbli bħala pagamenti diretti għas-sena kalendarja 2020 ċertu ammont ta’ appoġġ li jrid jiġi ffinanzjat permezz tal-FAEŻR fis-sena finanzjarja 2021.
                  
               
                     (5)
                  
                  
                     Il-limiti massimi nazzjonali rilevanti stipulati fl-Annessi II u III tar-Regolament (UE) Nru 1307/2013 ġew adattati kif meħtieġ.
                  
               
                     (6)
                  
                  
                     F’konformità mal-Artikolu 2(1) tar-Regolament (UE, Euratom) 2020/2093, il-limitu massimu għan-nefqa relatata mas-suq u l-pagamenti diretti tal-qafas finanzjarju pluriennali stipulat fl-Anness I ta’ dak ir-Regolament għandu jiġi aġġustat skont l-aġġustament tekniku previst fl-Artikolu 4 ta’ dak ir-Regolament wara li jsiru t-trasferimenti bejn l-FAEŻR u l-pagamenti diretti.
                  
               
                     (7)
                  
                  
                     Huwa għalhekk meħtieġ li jiġi aġġustat il-bilanċ nett disponibbli għan-nefqa tal-FAEG għas-snin finanzjarji 2021 sa 2027. Għal raġunijiet ta’ ċarezza, jenħtieġ li l-ammonti li għandhom jitqiegħdu għad-dispożizzjoni tal-FAEŻR jiġu ppubblikati wkoll,
                  
               ADOTTAT DAN IR-REGOLAMENT:
         
            Artikolu 1
            Il-bilanċ nett disponibbli għan-nefqa tal-Fond Agrikolu Ewropew ta’ Garanzija għas-snin finanzjarji 2021 sa 2027 huwa stipulat fl-Anness.
         
         
            Artikolu 2
            Dan ir-Regolament għandu jidħol fis-seħħ fis-seba’ jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-3 ta’ Frar 2021.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 347, 20.12.2013, p. 549.
         
            (2)  Ir-Regolament tal-Kunsill (UE, Euratom) 2020/2093 tas-17 ta’ Diċembru 2020 li jistabbilixxi l-qafas finanzjarju pluriennali għas-snin mill-2021 sal-2027 (ĠU L 433I, 22.12.2020, p. 11).
         
            (3)  Ir-Regolament (UE) Nru 1307/2013 tal-Parlament Ewropew u tal-Kunsill tas-17 ta’ Diċembru 2013 li jistabbilixxi regoli għal pagamenti diretti lill-bdiewa taħt skemi ta’ appoġġ fil-qafas tal-politika agrikola komuni u li jħassar ir-Regolament tal-Kunsill (KE) Nru 637/2008 u r-Regolament tal-Kunsill (KE) Nru 73/2009 (ĠU L 347, 20.12.2013, p. 608).
      
      
         
            ANNESS
            
               Regolament ta’ Implimentazzjoni tal-Kummissjoni li jiffissa l-bilanċ nett disponibbli għan-nefqa tal-FAEG
            
            
                        (EUR miljun)
                     
                  
                        Sena finanzjarja
                     
                     
                        Ammonti disponibbli għall-FAEŻR
                     
                     
                        Ammonti trasferiti mill-FAEŻR
                     
                     
                        Bilanċ nett disponibbli għan-nefqa tal-FAEG
                     
                  
                        L-Artikolu 14(1) tar-Regolament (UE) Nru 1307/2013
                     
                     
                        L-Artikolu 7(2) tar-Regolament (UE) Nru 1307/2013
                     
                     
                        L-Artikolu 14(2) tar-Regolament (UE) Nru 1307/2013
                     
                  
                        2021
                     
                     
                        1 099,539 
                     
                     
                        58,165 
                     
                     
                        600,658 
                     
                     
                        40 367,954 
                     
                  
                        2022
                     
                     
                         
                     
                     
                         
                     
                     
                         
                     
                     
                        41 257,000 
                     
                  
                        2023
                     
                     
                         
                     
                     
                         
                     
                     
                         
                     
                     
                        41 518,000 
                     
                  
                        2024
                     
                     
                         
                     
                     
                         
                     
                     
                         
                     
                     
                        41 649,000 
                     
                  
                        2025
                     
                     
                         
                     
                     
                         
                     
                     
                         
                     
                     
                        41 782,000 
                     
                  
                        2026
                     
                     
                         
                     
                     
                         
                     
                     
                         
                     
                     
                        41 913,000 
                     
                  
                        2027
                     
                     
                         
                     
                     
                         
                     
                     
                         
                     
                     
                        42 047,000